钦定古今图书集成/理学汇编/文学典/第096卷 > 荆诩
## 钦定古今图书集成/理学汇编/文学典/第096卷 > 荆诩

按《山西通志》：诩，猗氏人。与兄志鸾生于涿郡，受业薛
文清门。文清叹曰：“衍吾道者，南县儿也。”中正统丁卯
举人，卒业北雍，户外履常满。如冯徽、朱绅、孙逢吉，为
世名臣，皆其门人。邑人宋震、宋均皆受业，以诗显。故
今邑族弟子业诗者强半，而畅发其道者，震居多焉。
孙宴，贡大学，为铅山费宏所器重。而福建林廷㭿以
《春秋》《易》《诗说》为通家者数世。